লালরেমসিয়ামি
লালরেমসিয়ামি (জন্ম ৩০ মার্চ ২০০০) একজন মিজো ভারতীয় পেশাদার ফিল্ড হকি খেলোয়াড়। তিনি ভারতীয় মহিলা জাতীয় ফিল্ড হকি দল এ ফরোয়ার্ড হিসেবে খেলেন। ক্লাব স্তরে তিনি সাইয়ের হয়ে খেলেন। লালরেমসিয়ামি ২০১৮ বিশ্বকাপে, ভারতের ১৮ জনের জাতীয় দলের হয়ে প্রতিনিধিত্ব করেছিলেন। ২০১৮ জাকার্তা এশিয়ান গেমসে রূপো জিতে, উনি মিজোরাম থেকে এশিয়াড পদক জয়ী প্রথম ক্রীড়াবিদের সম্মান লাভ করেন।